**Ministru kabineta noteikumu projekts „Grozījumi Ministru kabineta 2011.gada 23.augusta noteikumos Nr.661 „Noteikumi par lidostai uzliekamām sabiedriskas nozīmes pakalpojumu sniegšanas saistībām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 27.1panta trešā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2011.gada 20.decembrī pieņēma Lēmumu par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas 2011.gada lēmums), kas aizstāja Komisijas 2005.gada 28.novembra Eiropas Komisijas Lēmumu par EK Līguma 86. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas 2005.gada lēmums). Komisijas 2011.gada lēmums paredz, ka lēmumā noteikto piemēro kompensācijām par pakalpojumu ar vispārēju tautsaimniecības nozīmi sniegšanu attiecībā uz lidostām, kuru vidējais gada satiksmes apjoms divu finanšu gadu laikā, pirms tika piešķirtas tiesības sniegt pakalpojumu ar vispārēju tautsaimniecisku nozīmi nepārsniedz 200000 pasažierus. Pie šāda nosacījuma pasākums ir saderīgs ar kopējo tirgu un ir atbrīvots no iepriekšējas paziņošanas pienākuma, kas paredzēts Līguma par Eiropas Savienības darbību 108. panta 3. punktā. Komisijas 2005.gada lēmumā šis kritērijs bija augstāks, tas nedrīkstēja pārsniegt 1000000 pasažieru. Komisijas 2005.gada lēmuma ietvaros ir izdoti Ministru kabineta 2011.gada 23.augusta noteikumi Nr.661 „Noteikumi par lidostai uzliekamām sabiedriskas nozīmes pakalpojumu sniegšanas saistībām” (turpmāk – Ministru kabineta noteikumi Nr.661). Komisijas 2011.gada lēmums paredz, ka tas ir piemērojams tikai tad, ja periods, kurā uzņēmumam uzticēts sniegt pakalpojumu ar vispārēju tautsaimniecisku nozīmi, nepārsniedz desmit gadus. Ja pilnvarojuma periods pārsniedz desmit gadus, šis lēmums ir piemērojams tikai tiktāl, cik no pakalpojuma sniedzēja tiek prasīts vērā ņemams ieguldījums, kas ir jāamortizē ilgākā periodā saskaņā ar vispārpieņemtiem grāmatvedības principiem.Komisijas 2011.gada lēmums paredz, ka dalībvalstis nodrošina, ka kompensācija, ko piešķir par pakalpojuma ar vispārēju tautsaimniecisku nozīmi sniegšanu, atbilst šajā lēmumā noteiktajām prasībām un jo īpaši ka uzņēmums nesaņem kompensāciju, kas pārsniedz saskaņā ar 5. pantu noteikto summu. Dalībvalstīm pēc Komisijas pieprasījuma jāsniedz pierādījumi. Tām jāveic regulāras pārbaudes vai jānodrošina, ka tās tiek veiktas, vismaz ik pēc trīs gadiem pilnvarojuma akta darbības periodā un tā beigās.Tāpat Komisijas 2011.gada lēmums paredz, ka tiesību aktā, ar kuru uzņēmumam uzliek pienākumu sniegt pakalpojumu ar vispārēju tautsaimniecisku nozīmi, īpaši ietver arī atsauci uz Komisijas 2011.gada lēmumu. Līdz ar to attiecīgi ir jāprecizē Ministru kabineta noteikumu Nr.661 saturs, lai nodrošinātu atbilstību Komisijas 2011.gada lēmumā noteiktajam.Attiecīgi atbilstoši Komisijas 2011.gada lēmumā noteiktajam tiek precizēts lidostām noteiktais vidējais gada satiksmes apjoms divu finanšu gadu laikā, pirms tām var tik piešķirtas tiesības sniegt pakalpojumu ar vispārēju tautsaimniecisku nozīmi, lai tas būtu saderīgs ar kopējo tirgu un varētu tikt atbrīvots no iepriekšējas paziņošanas pienākuma. Tiek noteikts pakalpojumu ar vispārēju tautsaimniecisku nozīmi pilnvarojuma darbības laiks, prasība vismaz ik pēc trīs gadiem pakalpojumu sniegšanas saistību līguma darbības periodā un tā beigās pārskatīt un pēc nepieciešamības atjaunināt kompensācijas aprēķināšanas parametrus, kā arī noteikts, ka pilnvarojumā ir jābūt norādītai atsaucei uz Komisijas 2011.gada lēmumu. |
| 3. | Projekta izstrādē iesaistītās institūcijas | Satiksmes ministrija. Liepājas pilsētas dome, Ventspils pilsētas dome. |
| 4. | Cita informācija | Pamatojoties uz Ministru kabineta noteikumiem Nr.661 Satiksmes ministrija un Liepājas pilsētas dome, kā arī Satiksmes ministrija un Ventspils pilsētas dome 2012.gada 30.janvārī SIA „Aviasabiedrība „Liepāja”” un SIA „Ventspils lidosta” ir uzlikusi vispārējas tautsaimniecības nozīmes sabiedriskā pakalpojuma saistības. Līgumi ir noslēgti uz trīs gadiem. Lai izpildītu Eiropas Komisijas 2011.gada lēmumā noteikto, minētie līgumi ir pārskatīti un konstatēts, ka katras minētās lidostas divu gadu laikā apkalpotais pasažieru skaits nepārsniedz 200 000 tūkstošus pasažieru. Minētie līgumi līdz 2014.gada 30.janvārim ir grozīti, ietverot Komisijas 2011.gada lēmuma prasības. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Reģionālās lidostas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

Anotācijas III un IV sadaļa – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2011. gada 20. decembra Lēmums 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (izziņots ar dokumenta numuru C(2011) 9380) Dokuments attiecas uz EEZ(*Oficiālais Vēstnesis L 007 , 11/01/2012 Lpp. 0003 – 0010)* |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2011. gada 20. decembra Lēmums 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (izziņots ar dokumenta numuru C(2011) 9380) Dokuments attiecas uz EEZ(*Oficiālais Vēstnesis L 007 , 11/01/2012 Lpp. 0003 – 0010)* |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas 2011. gada lēmuma 2.panta 1.punkta e) apakšpunkts | Noteikumu projekta 1.punkts.  | Tiesību norma izpildīta pilnībā. | Stingrākas prasības netiek piemērotas. |
| Komisijas 2011. gada lēmuma 2.panta 2.punkts.  | Noteikumu projekta 2.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas 2011. gada lēmuma 4. panta f) apakšpunkts | Noteikumu projekta 4.punkts. | Tiesību norma izpildīta pilnībā. | Stingrākas prasības netiek piemērotas. |
| Komisijas 2011. gada lēmuma 6.panta 1.punkts. | Noteikumu projekta 3.punkts. | Tiesību norma izpildīta pilnībā. | Stingrākas prasības netiek piemērotas. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Stingrākas prasības netiek piemērotas. |
| Cita informācija | Nav. |

Anotācijas V sadaļas 2.tabula un VI sadaļa – projekts šo jomu neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Liepājas pilsētas dome, Ventspils pilsētas dome, SIA „Aviasabiedrība „Liepāja””, SIA „Ventspils lidosta”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs A.Matīss

Vīza: valsts sekretāra vietā –

valsts sekretāra vietniece Dž.Innusa

14.04.2014. 13:00

1192

Jansone 67028258

zanete.jansone@sam.gov.lv